ΓΡΑΠΤΗ ΕΡΩΤΗΣΗ E-0088/02

υποβολή: Erik Meijer (GUE/NGL) προς την Επιτροπή

(24 Ιανουαρίου 2002)

Θέμα: Χρήση του ευρώ ως εσωτερικού νομίσματος σε περιοχές που δεν ανήκουν στην Ευρωπαϊκή Νομισματική Ένωση

1. Μπορεί να επιβεβαιώσει η Επιτροπή ότι το ευρώ ως νόμισμα που, από 1ης Ιανουαρίου 2002, αντικατέστησε όλα ταφιστάμενα προηγουμένως νομίσματα, δεν έχει εισαχθεί μόνο στα 12 κράτη μέλη της ΕΕ που συμμετέχουν στην ΕΝΕ και στις ζώνες της ευρύτερης περιφέρειάς τους, συμπεριλαμβανομένων και περιφερειών εκτός της Ευρώπης αλλά χρησιμοποιείται ως νόμιμο μέσο πληρωμής και στις μη ανήκουσες στη ζώνη της ΕΝΕ πρώην Γιουγκοσλαβικές Ομοσπονδίες και στις αυτόνομες επαρχίες Κοσσυφοπεδίου, Μοντενέγκρο και Βοσνίας-Ερζεγοβίνης·

2. Εξακολουθούν να κυκλοφορούν στο Κοσσυφοπέδιο, Μοντενέγκρο και Βοσνία-Ερζεγοβίνη, εκτός από το ευρώ, και άλλα νόμιμα νομίσματα· Εάν ναι, ποια και για πόσο μακρύτερη περίοδο από την εκτός των κρατών της ΕΝΕ ισχύουσα μεταβατική περίοδο των 2 πρώτων μηνών του 2002·

3. Ποιος διοργανώνει την παραλαβή και διανομή των κερμάτων και χαρτονομισμάτων των περιοχών που εννοούνται στο σημείο 2 και ποιος έχει αναλάβει το σχετικό κόστος· Φέρει άραγε την σχετική ευθύνη η Ομοσπονδιακή Δημοκρατία της Γερμανίας η οποία και παραλαμβάνει τα επιστρεφόμενα μάρκα της ή κάποιος άλλος φορέας της Ε.Ε.·

4. Υπάρχουν άραγε και άλλα κράτη ή τμήματα κρατών από αυτά που εννοούνται στα σημεία 1 και 2 όπου κυκλοφορεί μαζικά το ευρώ ή χρησιμοποιείται προς αντικατάσταση του παλαιού νομίσματος για τις εσωτερικές πληρωμές· Με ποιον τρόπο έγινε αυτή η αντικατάσταση και ποιος έχει αναλάβει το κόστος·

5. Αναμένει η Επιτροπή ότι στο εγγύς μέλλον το ευρώ θα διαδραματίζει το ρόλο του εσωτερικού νομίσματος και σε μεγαλύτερο αριθμό κρατών που δεν συμμετέχουν στην ΕΝΕ και ούτε πρόκειται να ενταχθούν στην ΕΝΕ· Εάν ναι, πού καιπό ποίους όρους·

6. Μπορεί να αναφέρει η Επιτροπή ποια είναι στην πράξη, τόσο για τις εθνικές αρχές όσο και για τους κατοίκους, η διαφορά μεταξύ της συμμετοχής στην ΕΝΕ και στην αποδοχή του ευρώ ως του πλέον εύχρηστου εσωτερικού νομίσματος· Ποιον ρόλο θα διαδραματίσουν κατά τη γνώμη σας αυτές οι διαφορές κατά τη λήψη απόφασης σχετικά με την ένταξη νέων μελών στην ΕΝΕ·

Απάντηση του κ. Solbes Mira Εξ ονόματος της Επιτροπής

(18 Μαρτίου 2002)

1.-3. Στο Κόσοβο, ο κανονισμός αριθ. 4 της προσωρινής διοίκησης των Ηνωμένων Εθνών (UNMIK) πουπογράφηκε στις 2 Σεπτεμβρίου 1999, νομιμοποιεί τη χρήση και την κατοχή οποιουδήποτε ξένου νομίσματος στο Κόσοβο, αναγνωρίζοντας το γεγονός ότι το Κόσοβο είναι μια οικονομία που βασίζεται κατά μεγάλο μέρος στα ρευστά, με το γερμανικό μάρκο/ευρώ ως το προτιμώμενο νόμισμα. Ωστόσο, βάσει του κανονισμού αυτού, το γιουγκοσλαβικό δηνάριο, διατηρεί καταρχήν τη θέση του ως το μόνο νόμιμο νόμισμα. Στο Μοντενέγκρο, το γερμανικό μάρκο/ευρώ είναι το μόνο νόμιμο νόμισμα, που αντικαθιστά το γιουγκοσλαβικό δηνάριο. Στη Βοσνία και την Ερζεγοβίνη το μετατρέψιμο marka (KM) θεσπίστηκε στα μέσα του 1998 βάσει ενός νομισματικού καθεστώτος, συνδέοντάς το με το γερμανικό μάρκο (και τώρα με το ευρώ). Το KM είναι το μόνο νόμιμο νόμισμα στη Βοσνία και την Ερζεγοβίνη. Η αρμόδια για τα τραπεζικά και τις πληρωμές αρχή (BPK) έχει τη συνολική ευθύνη για την οργάνωση της μετάβασης στο ευρώ στο Κόσοβο. Ο προϋπολογισμός του Κόσοβο καλύπτει τις σχετικές δαπάνες. Στο Μοντενέγκρο, το Νομισματικό Συμβούλιο ενέκρινε ένα σχέδιο μετάβασης στο ευρώ στα μέσα του 2001. Η μετάβαση διευκολύνθηκε μέσω μιας εμπορικής ρύθμισης με μια ιδιωτική γερμανική τράπεζα που διέθεσε χαρτονομίσματα και κέρματα σε ευρώ πριν από τα τέλη του 2001. Οι δαπάνες για τη μετάβαση στο ευρώ στο Μοντενέγκρο επιβάρυναν το ευρύτερο κοινό.

Η Γερμανία δεν ανέλαβε καμία ευθύνη για τη μετάβαση από το γερμανικό μάρκο στο ευρώ σε τρίτες χώρες. Η Ευρωπαϊκή Κεντρική Τράπεζα (ΕΚΤ) και οι εθνικές κεντρικές τράπεζες διευκόλυναν τη μετάβαση στις τρίτες χώρες μέσω πρόβλεψης χρηματοδότησης χαρτονομισμάτων και κερμάτων σε ευρώ έναντι πρόσθετης ασφάλειας.

4.-6. Το ευρώ εισήχθη, επίσης, στο Μονακό, την Ανδόρα, το Σαν Μαρίνο και το κράτος του Βατικανού. Το Μονακό, το Σαν Μαρίνο και το κράτος του Βατικανού εκδίδουν κέρματα σε ευρώ σύμφωνα με ειδική συμφωνία με την Κοινότητα βασιζόμενη στο άρθρο 109 παράγραφος 3 της συνθήκης ΕΚ και της δήλωσης αριθ. 6 που επισυνάπτεται στην τελική πράξη της συνθήκης για την Ευρωπαϊκή Ένωση. Τα χαρτονομίσματα, από την άλλη πλευρά, εισήχθησαν κατά κύριο λόγο από τις εμπορικές τράπεζες.

Η Επιτροπή δεν αναμένει να καταστεί το ευρώ μεταβατικό νόμισμα σε χώρες μη μέλη, εκτός περιστασιακά σε ορισμένες συνοριακές ή τουριστικές περιφέρειες. Δεδομένου ότι πρακτικές της μορφής αυτής αναπτύσσονται de facto και όχι de jure, δεν έχουν καθοριστεί συγκεκριμένες προϋποθέσεις.

Μόνον οι χώρες που συμμετέχουν στο ευρώ μπορούν να εκδίδουν κέρματα σε ευρώ και να λαμβάνουν μέρος στους μηχανισμούς λήψης αποφάσεων του Ευρωσυστήματος, το οποίο ευθύνεται για την έκδοση χαρτονομισμάτων και τη διαμόρφωση της νομισματικής πολιτικής. Εάν μια χώρα που δεν είναι μέλος της ΕΕιοθετήσει το ευρώ ως το εθνικό της νόμισμα, τούτο συνεπάγεται ότι θα πάψει να εκδίδει εθνικό νόμισμα (και ότι θα πάψει να εισπράττει τα σχετικά έσοδα), καθώς και ότι θα πάψει να έχει οποιαδήποτε επιρροή στη νομισματική πολιτική του, η οποία θα αποφασίζεται χωρίς να λαμβάνεταιπόψη η οικονομική του κατάσταση.